recursal/SuperWikiNEXT-32B huggingface dataset:
**கிங் எட்வர்ட் மெமோரியல் (கே.ஈ.எம்.) மற்றும் சேத் கோவர்தன்தாஸ் சுந்தர்தாஸ் (எஸ்.ஜி.எஸ்.) மருத்துவக் கல்லூரி** (King Edward Memorial Hospital and Seth G.S. Medical College) (மராத்தி:  राजा एड्वर्ड (सातवे) स्मारक रुग्णालय व सेठ गोवर्धनदास सुंदरदास वैद्यकीय महाविद्यालय) இந்தியாவின் முதன்மை மருத்துவக் கல்வி வழங்கும் மருத்துவமனைகளில் ஒன்றாகும். மும்பையில் 1926ஆம் ஆண்டு இது நிறுவப்பட்டது.

சேத் கோவர்தன்தாஸ் சுந்தர்தாஸ் மருத்துவக்கல்லூரி பல்வேறு மருத்துவத்துறைகளில் 2000 மாணவர்களுக்கு பட்டப்படிப்பு மற்றும் பட்டமேற்படிப்பு கல்வியையும் நலமீட்பு உடற்பயிறசி ஊட்ட உணவு சிகிச்சை, பணியிட நோய் மருத்துவம் போன்ற தனிச்சிறப்புத் துறைகளில் பட்டமேற்படிப்பு வரையிலான கல்வியையும் வழங்கி வருகிறது. தொடர்புடைய சிறப்புத்துறைகளில் முனைவர்பட்ட வகுப்புகளும் ஆளப்படுகின்றன. இக்கல்வி நிறுவனத்தில் செவிலியர் பள்ளியும் நடத்தப்படுகிறது. 

இந்நிறுவனங்களின் துவக்கம் இந்திய விடுதலை இயக்கத்துடன் தொடர்புடையது. மும்பையின் ஒரே மருத்துவக் கல்லூரியாக விளங்கிய கிராண்ட் மருத்துவக்கல்லூரியில் தகுதிபெற்ற இந்தியர்கள் ஆசிரியர்களாகவும் மருத்துவர்களாகவும் பணிபுரிய மறுக்கப்பட்டதை யொட்டி இங்கிலாந்திலிருந்து பட்டம் பெற்று திரும்பிய சில இந்திய மருத்துவர்களின் முயற்சியால் துவங்கப்பட்டது. மும்பையின் பெருந்தனக்காரராக விளங்கிய சேத் கோவர்தன்தாஸ் சுந்தர்தாசின் வாரிசுகள் வழங்கிய நன்கொடை கொண்டு துவங்கப்பட்ட இந்த மருத்துவக்கல்லூரியில் இந்திய மக்களே ஆசிரியர்களாகவும் மருத்துவர்களாகவும் பணிபுரிய முடியும். 
ஏறத்தாழ 390 பணியாளர்களும் மருத்துவர்களும் 550 இருப்பு மருத்துவர்களும் பணியாற்றும் 1800 படுக்கைகள் கொண்ட இந்த மருத்துவமனையில் ஆண்டொன்றிற்கு 1.8 மில்லியன் புறநோயாளிகளும் 78,000 உள் நோயாளிகளும் மருத்துவ சிகிச்சை பெறுகிறார்கள். பல்வேறு மருத்துத்துறைகளிலும் அறுவை நெறிமுறைகளிலும் அடிப்படை உடல்நல காப்பு மற்றும் மேம்பட்ட சிகிச்சைகள் வழங்கப்படுகின்றன. 

மும்பை பெருநகர் மாநகராட்சியின் நிதியைக் கொண்டு செயல்படும் இவ்விரு நிறுவனங்களும் சமூகத்தின் தாழ்த்தப்பட்ட நிலையில் உள்ளோருக்கு இலவச மருத்துவ வசதிகள் அளித்து சிறந்த சேவை அளித்து வருகின்றன. 

தற்போதைய மருத்துவமனை முதல்வராக சஞ்சய் ஓக் இருந்து வருகிறார்.

மேற்கோள்கள்
-----------

1. ↑  "Sanjay Oak as Dean of KEMH". 2008-12-05 அன்று மூலம் பரணிடப்பட்டது. 2011-03-08 அன்று பார்க்கப்பட்டது.
புதுச்சேரி EFEO மையம்
பாரிசில் உள்ள **பிரான்சியக் கீழைத்திசை ஆய்வுக் கல்விக்கூடம்** (பி.கீ.ஆ.க) (École française d'Extrême-Orient (EFEO)
**பிரான்சியக் கீழைத்திசை ஆய்வுக் கல்விக்கூடம்** (பி.கீ.ஆ.க, பிரெஞ்சு மொழி: *École française d'Extrême-Orient*, EFEO) என்பது ஒரு பிரான்சிய நிறுவனம். இது ஆய்வுநோக்கில் ஆசியக் குமுகங்களைப் பற்றி அறிந்துகொள்ள 1900 ஆம் ஆண்டில் வியட்நாம் தலைநகர் ஆனோயில் தலைமையிடமாகக் கொண்டு நிறுவப்பட்டது. வியட்நாமின் விடுதலைக்குப் பின்பு, ஆய்வுக் கல்விக்கூடத்தின் தலைமையிடம் பாரிசுக்கு மாற்றப்பட்டது. இந்நிறுவனத்தின் முக்கிய ஆய்வு தளங்கள் தொல்லியல், பனுவலியல் (philology) , மற்றும் தற்கால ஆசிய சமுதாயங்கள் ஆகும். 1907 முதல் இந்நிறுவனம் ஆங்கோரில் உள்ள தொல்லியல் களத்தைக் காப்பதில் பொறுப்பு வகிக்கின்றது.

சில இயக்குநர்கள்
----------------

* 1956-1977 : ழான் ஃபில்லியொசா (Jean Filliozat)
* 1977-1989 : François Gros

சீன மொழிக்கான பி.கீ.ஆ.க (EFEO) உரோமன் எழுத்தாக்க முறை
-----------------------------------------------------

19-ம் நூற்றாண்டில், மண்டரின் மொழிக்கு (சீன மொழிக்கு) தகுந்த ஓர் உரோமன் எழுத்தாக்க முறை ஒன்றை பி.கீ.ஆ.க உருவாக்கியது. இது வேடு-கைல்சு (Wade-Giles) முறையோடும் பின்யின் (Pinyin) எனப்படும் எழுத்து முறையோடும் சில ஒற்றுமைகள் கொண்டது. தற்காலத்தில் பின்யின் முறையே மேலோங்கியும் வழக்கிலும் உள்ளது.

இந்த மூன்று எழுத்துப்பெயர்ப்பு முறைகளுக்கும் இடையே உள்ள வேறுபாட்டைக் கீழே உள்ள அட்டவணையில் காணலாம்: 

| IPA | EFEO | WG | Pinyin |
| --- | --- | --- | --- |
| p | p | p | b |
| pʰ | p' | p' | p |
| t | t | t | d |
| tʰ | t' | t' | t |
| k | k | k | g |
| kʰ | k' | k' | k |
| ts | ts | ts | z |
| tsʰ | ts' | ts' | c |
| tʂ | tch | ch | zh |
| tʂʰ | tch' | ch' | ch |
| tɕ | k/ts | ch | j |
| tɕʰ | k'/ts' | ch' | q |
| ɕ | s/h | hs | x |
| w | ou/w | w | w |
| j | i/y | y | y |
| ɤ | ö/é | o/ê | e |
| ɚ | eul | êrh | er |
| z̩ | eu | û | i |
| ʐ | e | ih | i |
| y | u | ü | ü/u |
| u | ou | u | u |
| ən | en | ên | en |
| ɤŋ | eng | êng | eng |
| iɛ | ie | ieh | ie |
| iɤʊ | ieou/iou | iu | iu |
| iɛn | ien | ien | ian |
| uo | ouo | o/uo | o/uo |
| uaɪ | ouai | uai | uai |
| ueɪ | ouei | ui | ui |
| uan | ouan | uan | uan |
| uən | ouen | un | un |
| yœ | iue | üeh | üe/ue |
| yɛn | iuen | üan | üan/uan |
| yn | iun | ün | ün/un |
| iʊŋ | ioung | iung | iong |

ஆய்வுக் கல்விக்கூடத்தின் நடுவங்கள்
----------------------------------

* Siège : Maison de l’Asie, பாரிசு
* புதுச்சேரி இந்தியாவில்
* இரங்கூன் மியான்மாரில்
* சியாங்க் மாய் (Chiang Mai) தாய்லாந்தில்
* கோலாலம்பூர் மலேசியாவில்
* சகார்த்தா இந்தோநேசியாவில்
* நாம் பென்உம் சியேம் இரீப்பும் in கம்போடியாவில்
* வியண்ட்டியேன் இலாவோசில்
* ஆனோய் வியட்நாமில்
* ஆங்க்கொங்
* பெய்ச்சிங் சீனாவில்
* தைப்பெய் தைவானில்)
* சியோல் தென்கொரியாவில்
* கியோட்டோவும் தோக்கியோவும் சப்பானில்

வெளி இணைப்புகள்
---------------

* கீழைத்திசை ஆய்வுக் கல்விக்கூடம் **(பி.கீ.ஆ.க), Ecole française d'Extrême-Orient**
* (EFEO, புதுச்சேரி)
* Writing in western European languages that deal with China பரணிடப்பட்டது 2011-09-27 at the வந்தவழி இயந்திரம்
**கோபிநாத் கர்தா** (**Gopinath Kartha)** இந்திய வம்சாவளியைச் சேர்ந்த ஒரு முக்கிய படிகவியலாளர் ஆவார். 1927 ஆம் ஆண்டு சனவரி மாதம் 26 ஆம் தேதியன்று இவர் பிறந்தார். 1967 ஆம் ஆண்டில், ரிபோநியூக்ளியேசு என்ற நொதியின் மூலக்கூறு அமைப்பை கோபிநாத் தீர்மானித்தார். அமெரிக்காவில் தெளிவுபடுத்தப்பட்டு வெளியிடப்பட்ட முதல் புரத அமைப்பு இதுவாகும்.

ஆரம்பகால வாழ்க்கை மற்றும் கல்வி
-------------------------------

கோபிநாத் கர்த்தா இந்தியாவின் கேரளா மாநிலத்தில் ஆலப்புழாவுக்கு அருகில் உள்ள சேர்தலாவில் பிறந்தார். ஆலப்புழாவில் உள்ள சனாதனதர்ம வித்யாசாலாவில் பள்ளிக்குச் சென்றார். கணிதம், இயற்பியல் மற்றும் வேதியியலில் இளங்கலை பட்டயத்தை திருவனந்தபுரம் பல்கலைக்கழகக் கல்லூரியில் இருந்து பெற்றார். 1950 ஆம் ஆண்டு இந்தியாவின் தமிழ்நாடு மாநிலத்தில் இருக்கும் சென்னை பல்கலைக்கழகத்தில் இயற்பியல் பாடத்தில் இளநிலை பட்டம் பெற்றார். 1951 ஆம் ஆண்டு விசாகப்பட்டினத்தில் உள்ள ஆந்திரா பல்கலைக்கழகத்தில் கணிதத்தில் மற்றொரு இளநிலை பட்டமும் பெற்றார்.

1952 ஆம் ஆண்டு முதல் பெங்களூரில் உள்ள இந்திய அறிவியல் நிறுவனத்தில் பட்டப்படிப்பைத் தொடங்கினார். ஆனால் ஆலோசகர் ஜிஎன் ராமச்சந்திரனைப் பின்பற்றி இவர் மீண்டும் சென்னைப் பல்கலைக்கழகத்திற்குத் திரும்பினார். பட்டதாரி மாணவராக இவரும் ராமச்சந்திரனும் கொலாசன் மூலக்கூறின் மூன்று சுருள் கட்டமைப்பில் பணிபுரிந்தனர்.

தொழில்
------

1955 ஆம் ஆண்டு முனைவர் பட்டத்தை முடித்த பிறகு மும்பையில் உள்ள டாடா அடிப்படை ஆராய்ச்சி நிறுவனத்தில் 1956 ஆம் ஆண்டு வரை பணியாற்றினார். 1956 ஆம் ஆண்டு கேவென்டிசு ஆய்வகத்தில் பிந்தைய முனைவர் பட்டப் பணிகளையும் பின்னர் 1957 ஆம் ஆண்டு முதல் 1958 ஆம் ஆண்டு வரை கனடாவின் தேசிய ஆராய்ச்சி மன்றத்திலும் பணி செய்தார்.

1959 ஆம் ஆண்டில் முனைவர் டேவிட் ஆர்கர் மற்றும் முனைவர் இயேக் பெல்லோவுடன் இணைந்து பணியாற்ற புரூக்ளின் பல்தொழில்நுட்ப நிறுவனத்திற்குச் சென்றார். பிறகு அதே ஆண்டில் முழு புரூக்ளின் பல்தொழில்நுட்ப நிறுவனத்தின் படிகவியல் குழு நியூயார்க்கில் உள்ள ரோசுவெல் பார்க் விரிவான புற்றுநோய் மையத்திற்கு மாற்றப்பட்டது. தனது வாழ்க்கையின் இறுதி வரை ரோசுவெல் பார்க்கில் பணிபுரிந்தார். 1972 ஆம் ஆண்டு எட்டு மாதங்கள் கியோட்டோ பல்கலைக்கழகத்தில் உயிர் இயற்பியல் பேராசிரியராகவும் இருந்தார்.

ராமச்சந்திரன் மற்றும் கோபிநாத் கர்த்தாவால் முன்மொழியப்பட்ட கொலாசன் நொதியின் அமைப்பு ஆரம்பத்தில் பிரான்சிசு கிரிக் என்பவரால் சர்ச்சைக்கு உள்ளாக்கப்பட்டது. உண்மையில், இலண்டனை தளமாகக் கொண்ட நேச்சர் இதழுக்கான இவர்களின் கட்டுரை ஐந்து மாதங்களாக வெளியிடப்படவில்லை. அதே சமயம் கொலாசன் கட்டமைப்பிற்கான கிரிக் முன்மொழிவு சமர்ப்பிக்கப்பட்ட ஒரு மாதத்திற்குள் வெளியிடப்பட்டது. இருப்பினும் இவர்களால் முன்மொழியப்பட்ட கொலாசன் அமைப்பு பின்னர் ஏற்றுக்கொள்ளப்பட்டது.

1984 ஆம் ஆண்டு சூன் மாதம் 18 ஆம் தேதியன்று கோபிநாத் கர்தா இறந்தார்.

மேற்கோள்கள்
-----------

1. ↑  "Model scientist". *தி இந்து*. 30 April 2001.
[*தொடர்பிழந்த இணைப்பு*]
2. ↑  "Crystallographers" (PDF). Journal of Applied Crystallography.
**கிங்கிரி தேவி** (Kinkri Devi) (1925 - 30 திசம்பர் 2007) ஓர் இந்திய ஆர்வலரும் சுற்றுச்சூழல் ஆர்வலரும் ஆவார். சட்டவிரோத சுரங்கங்கள் மற்றும் குவாரிக்கு எதிராக தனது சொந்த மாநிலமான இமாச்சல பிரதேசத்தில் போரை நடத்துவதில் மிகவும் பிரபலமானவர். இவருக்கு படிக்கவோ எழுதவோ தெரியாது. இறப்பதற்கு சில ஆண்டுகளுக்கு முன்புதான் தனது பெயரை எப்படி எழுத வேண்டும் என்று கற்றுக்கொண்டார்.

இவர் வறுமையால் மிகவும் பாதிக்கப்பட்டார். இது அமெரிக்காவை தளமாகக் கொண்ட இமாச்சலப் பிரதேசத்தின் தொண்டு நிறுவனத்தால் பிற்கால வாழ்க்கையில் இவரது வாழ்க்கை நிலைமைகள் குறித்த பஞ்சாபி செய்தித்தாள் வெளியிட்ட பிறகு நீங்கியது.

ஆரம்பகால வாழ்க்கை
-----------------

தேவி 1925 இல் இமாச்சல பிரதேசத்தின் சிர்மௌர் மாவட்டத்தில் கட்டோன் என்ற கிராமத்தில் பிறந்தார். இவரது தந்தை தலித் சமூகத்தைச் சேர்ந்த விவசாயி ஆவார். இவர் தனது குழந்தை பருவத்திலேயே ஒரு ஊழியராக வேலை செய்யத் தொடங்கினார். 14 வயதில் பிணைக்கப்பட்ட தொழிலாளியான சாமு இராம் என்பவரை மணந்தார். இராம் 22 வயதில் டைபாய்டு காய்ச்சலால் இறந்து போனார்.

துப்புரவாளராக பணிபுரிந்தபோது, இமாச்சலப் பிரதேசத்தின் சில பகுதிகளில் கல் குவாரி நடப்பதையும், நீர்வழங்கலுக்கு தீங்கு விளைவிப்பதையும், நெல் வயல்களை அழிப்பதையும் இவர் கவனித்தார். இந்த கட்டத்தில் தேவி இந்தப் பிரச்சனையை கையில் எடுக்க முடிவு செய்தார்.

செயல்பாடுகள்
------------

48 சுரங்க உரிமையாளர்களுக்கு எதிராக சிம்லா உயர்நீதிமன்றத்தில் பொது நல வழக்கு ஒன்றைத் தாக்கல் செய்ததால், உள்ளூர் தன்னார்வக் குழுவான மக்கள் தேவைக்கான மக்கள் நடவடிக்கைக் குழு இவருக்கு ஆதரவளித்தது. அவர்கள் சுண்ணாம்பு சுரங்கத்தில் குவாரிகள் பொறுப்பற்றதாக இருப்பதாக இவர் குற்றம் சாட்டினார். ஆனால் அவர்கள் மீதான அனைத்து குற்றச்சாட்டுகளையும் மறுத்தனர். மேலும், இவர் வெறுமனே அவர்களை அச்சுறுத்துவதாகக் கூறினர்.

இவரது வழக்குக்கு எந்த பதிலும் கிடைக்கவில்லை. எனவே நீதிமன்றத்திற்கு வெளியே 19 நாள் உண்ணாவிரதத்தை மேற்கொண்டார். இந்த பிரச்சினையை நீதிமன்றம் எடுக்க முடிவு செய்தபோது, தேவி ஒரு தேசிய பிரபலமாகிவிட்டார். நீதிமன்றம் 1987 ஆம் ஆண்டில் சுரங்கத்தை நிறுத்த உத்தரவிட்டது. மலைகளில் வெடி வைப்பதற்கு தடையையும் விதித்தது. சூலை 1995 இல் நிராகரிக்கப்பட்ட சுரங்க உரிமையாளர்கள் இந்திய உச்சநீதிமன்றத்தில் மேல்முறையீடு செய்தனர்.

அப்போதைய அமெரிக்காவின் முதல் பெண்மணி ஹிலாரி கிளிண்டன் இவரது பணிகளால் ஆர்வம் காட்டினார். அதே ஆண்டு பெய்ஜிங்கில் நடந்த சர்வதேச மகளிர் மாநாட்டில் கலந்து கொள்ள தேவி அழைக்கப்பட்டார். விழாத் தொடக்கத்தில் குத்து விளக்கை ஏற்றி வைத்து தனது போராட்டம் குறித்தும், சாதாரண மக்கள் எவ்வாறு தாக்கத்தை ஏற்படுத்த முடியும் என்றும் பேசினார்.

உச்சநீதிமன்றத்தின் தீர்ப்புகளாலும், மலைகள் மற்றும் வனப் பாதுகாப்புச் சட்டங்களாலும் சட்டவிரோத சுரங்கங்கள் குறைந்துவிட்டன.

இறப்பு
------

தேவி 2007 திசம்பர் 30 அன்று இந்தியாவின் சண்டிகரில் தனது 82 வயதில் இறந்தார். < இவருக்கு ஒரு மகனும் 12 பேரக்குழந்தைகளும் இருக்கின்றனர்.

விருதுகள்
---------

* 1999 இல், தேவிக்கு ஸ்திரீ சக்தி கௌரவம் வழங்கப்பட்டது.

மேற்கோள்கள்
-----------

1. 1 2 3 4 5 6 7 8 9 10 11 12 13 14 15 16 17  Pandya, Haresh (2008-01-06). "Kinkri Devi, 82, battled illegal mining in India". *International Herald Tribune*. .
2. 1 2 3  "Kinkri Devi: Impoverished Dalit woman who became an unlikely celebrity after campaigning against mining in her home region". *தி டைம்ஸ்*. 2008-01-03. .
3. ↑  "She Was Not Literate. Yet the Brave Kinkri Devi Educated the World about the Environment". 7 February 2016 அன்று பார்க்கப்பட்டது.
**கோபுரம்** என்பது சன் தொலைக்காட்சியில் ஆகத்து 13, 2001 முதல் ஆகத்து 15, 2002 வரை ஒளிபரப்பாகி, 325 அத்தியாங்களுடன் நிறைவு பெற்ற தொலைக்காட்சி நாடகத் தொடர் ஆகும். இந்த தொடரை சத்ய ஜோதி படங்கள் என்ற நிறுவனம் தயாரிக்க சரத்பாபு, சாதனா, கல்தூண் திலக், ஜெகன் நிவாஸ், தீபா வெங்கட், அம்ரிதா போன்ற பலர் நடித்துள்ளார்கள்.

கதைச்சுருக்கம்
--------------

செயந்தன், வசந்தன் என இரு அண்ணன், தம்பிகளுக்கு இடையே நிகழும் வாழ்வியல் சூழல்களை எடுத்துக் காட்டுகிறது. பல போராட்டங்களுக்குப் பிறகு, அவர்கள் இருவரும் ஒரு குளிர்பானத் தொழிலைத் தொடங்குகின்றனர். அத்தொழில் தொடங்க அவர்களுக்கு முப்பதாயிரம் உரூபாய் தேவைப்படுகிறது. இந்நிலையில் பேருந்தில் கண்டெடுத்தப் பத்தாயிரம் உருபாய் பணத்தைப் பயன்படுத்திக்கொள்கிறார்கள். எனவே, அத்தொழில் கிடைக்கும் இலாபத்தில் 10 சதவீதத்தை, அண்ணாமலையார் அறக்கட்டளையில், பெயர் தெரியாத அந்த பத்தாயிரம் உரூபாயை உடையவருக்காகச் சேமிக்கின்றனர். தற்செயலாக அந்நிறுவனத்தில் பணியாற்ற பத்மினி என்ற பெண் அமைகிறாள். பேருந்தில் பணத்தை இழந்தவரின் மகளே அவளாவார். இந்நிலையில் அவள் வழியே, அப்பெண்ணின் தந்தை பெயர் மாதவன் எனவும், பணத்தை இழந்தமையால் பெரும் இடருக்கும் அவர் ஆட்பட்டதை எண்ணி, இரு முதலாளிகளும் வருந்துகின்றனர். இந்நிலையில் இச்சூழலை அறிந்த, அண்ணன், தம்பிமாரின் வழக்குரைஞர், இந்த இரு முதலாளிகளின் எண்ணங்களையும், மனதையும் திரித்து, சமுதாயத்தில் காட்டுகிறார். இவற்றை எல்லாம் கடந்து, அந்த இரு உடன்பிறப்புகளும், தங்கள் மனநிலையையும், அவர்களின் எண்ணங்களையும் நிலைநாட்டி உண்மையை வெற்றி பெறச் செய்கின்றனர்.

நடிகர்கள்
---------

* சரத்பாபு - செயந்தன்/வசந்தன்
* சாதனா
* கல்தூண் திலக் - ஜெய பிரகாஷ்
* ஜெகன் நிவாஸ்
* தீபா வெங்கட்
* அம்ரிதா - வனிதா
* காயத்ரி பிரியா - நந்தினி
* விஜய் ஆனந்த் -
* ஜானவி
* தாரணி
* கௌசிக் - அருண்
* விஷ்வா
* இதயம் ரவி
* விஜய் கிருஷ்ணராஜன்
* சௌமியா
* சௌபர்னிகா
* அம்மு

வெளி இணைப்புகள்
---------------

* Official Website (ஆங்கிலம்)
* Sun TV on YouTube
* Sun TV Network (ஆங்கிலம்)
* Sun Group (ஆங்கிலம்)

| * பா
* உ
* தொ
சன் தொலைக்காட்சியில் : ஒளிபரப்பாகும் நிகழ்ச்சிகளின் பட்டியல் |
| --- |
| திங்கள்-சனி தொடர்கள் | 
* மகராசி
* தாலாட்டு
* திருமகள்
* செவ்வந்தி
* பிரியமான தோழி
* பாண்டவர் இல்லம்
* இலக்கியா
* அருவி
* அபியும் நானும்
* ஆனந்த ராகம்
* சுந்தரி
* கயல்
* வானத்தைப்போல
* கண்ணான கண்ணே
* இனியா
* எதிர்நீச்சல்
* அன்பே வா

 |
| ஞாயிறு தொடர்கள் | நேத்ரா |
| நிகழ்ச்சிகள் | 
* வணக்கம் தமிழா
* கல்யாணமாலை
* மாத்தியோசி

 |
| * பா
* உ
* தொ
பர்பரோசா நடவடிக்கை |
| --- |
| பிரெஸ்ட்  - பியாலிஸ்டோக்–மின்ஸ்க் - ரசேநியாய் - புரோடி  - மியூன்ச்சென்  - ஸ்மோலென்ஸ்க் - உமான் - முதலாம் கீவ் - டாலின் - யெல்ன்யா - ஒடெசா  - லெனின்கிராட் - முதலாம் கார்க்கோவ் - முதலாம் கிரிமியா - முதலாம் ரோஸ்தோவ் - மாஸ்கோ |

**ரசேநியாய் சண்டை** (*Battle of Raseiniai*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு கவசபடை மோதல். ஜூன் 23-27, 1941 காலகட்டத்தில் நடைபெற்ற இது பர்பரோசா நடவடிக்கையின் தொடக்ககட்ட சண்டைகளில் ஒன்றாகும்.

ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் ஆர்மி குரூப் வடக்கு, பால்டிக் நாடுகளைத் தாக்கியது. அவற்றைப் பாதுகாக்க சோவியத் தளபதிகள் பால்டிக் நடவடிக்கையை மேற்கொண்டனர். அதன் பகுதியாக சோவியத் வடமேற்கு முனைப் படைப்பிரிவின் ஒரு பகுதியான 12வது விசையூர்தி கோர் ஜெர்மானிய 4வது பான்சர் ஆர்மியினை எதிர்த்தது. நெமான் ஆற்றைக் கடந்திருந்த ஜெர்மானியப் படைகளை சுற்றி வளைத்து அழிப்பது சோவியத் தளபதிகளின் திட்டம். இவ்விரு படைப்பிரிவுகளும் லித்துவேனியாவில் உள்ள ரசேநினாய் என்னும் இடத்தில் மோதின. நான்கு நாட்கள் தொடர்ந்து நடைபெற்ற இந்த டாங்கு மோதலில் சோவியத் படைப்பிரிவு முற்றிலுமாக அழிக்கப்பட்டது. இதனால் சோவியத் வடமேற்கு முனைப் படைப்பிரிவின் கவச ஊர்திகள் அனைத்தும் அழிந்தன. வெற்றிபெற்ற ஜெர்மானியப் படைகள் டகாவா ஆற்றை நொக்கி முன்னேறின.

மேற்கோள்கள்
-----------

1. ↑  Chris Bishop, German Wehrmacht Panzer Divisions 1939-1945, 2005, p66
2. ↑  Brian Taylor, Barbarossa to Berlin - A Chronology of the Campaigns on the Eastern Front 1941-1945, 2003, p14
3. 1 2  David Glantz, The Battle for Leningrad 1941-1944, 2002, p32
**கிசாமா பாரம்பரிய கிராமம்** (*Kisama Heritage Village*)(**நாகா பாரம்பரிய கிராமம்**) என்பது இந்திய மாநிலமான நாகாலாந்தின் கோகிமா மாவட்டத்தில் உள்ள கிக்வேமா மற்றும் பெசாமா கிராமங்களுக்கு இடையே உள்ள மலைச் சரிவுகளில் அமைந்துள்ள ஒரு பாரம்பரிய கிராமமாகும். இந்தப் பாரம்பரிய மலைக் கிராமத்தில் ஆண்டுதோறும் இருவாட்சி திருவிழா நடைபெறுகிறது.

இந்தப் பாரம்பரிய கிராமம் நாகாலாந்தின் அனைத்து 17 இனக்குழுக்களுக்கும் சொந்தமானது. இக்கிராமம் உண்மையான பாரம்பரிய நாகா கிராமத்தின் உணர்வை வழங்கும் வகையில் வடிவமைக்கப்பட்டுள்ளது.

பெயர்
-----

கிசாமா என்ற இதன் பெயர் இரண்டு அண்டை கிராமங்களின் பெயர்களின் தொகுப்பாகும். **கி** குவேமாவிலிருந்தும் **சா** என்பது பெசாமவிலிருந்தும் **மா** என்பது இரண்டு சொல்லிருந்தும் பெறப்பட்டது.

அமைவிடம்
--------

கிசாமா பாரம்பரிய கிராமம் நாகாலாந்தின் தலைநகரான கோகிமாவிற்கு தெற்கே. கிக்வேமா மற்றும் பெசாமா இடையே ஆசிய நெடுஞ்சாலை 1 / தேசிய நெடுஞ்சாலை 2-ன் மேற்பகுதியில் தளம் அமைந்துள்ளது.

மேற்கோள்கள்
-----------

1. ↑  "Kisama Heritage Village". *www.kohima.nic.in*. 17 May 2022 அன்று பார்க்கப்பட்டது.
2. ↑  "Kisama Heritage Village". *www.mynagaland.online*. 17 May 2022 அன்று பார்க்கப்பட்டது.
3. ↑  "Naga Heritage Village, Kohima". *Holidify*. 17 May 2022 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Kisama Heritage Village***   
என்பதின் ஊடகங்கள் உள்ளன.
இருவழியொக்கும் எண்ணொன்று
**இருவழியொக்கும் எண்** (*Palindromic Number*) என்பது எந்தத் திசையிலிருந்து வாசித்தாலும் ஒரே மாதிரி இருக்கும் எண் ஆகும். பின்வருவன இருவழியொக்கும் எண்களாகும்.

0, 1, 2, 3, 4, 5, 6, 7, 8, 9, 11, 22, 33, 44, 55, 66, 77, 88, 99, 101, 111, 121, 131, 141, 151, 161, 171, 181, 191, ...

பதின்ம இருவழியொக்கும் எண்கள்
----------------------------

பத்தை அடியாகக் கொண்ட அனைத்து ஓரிலக்க எண்களும் இருவழியொக்கும் எண்களாகும்.

ஈரிலக்க இருவழியொக்கும் எண்கள் ஒன்பதாகும். அவையாவன:-

{11, 22, 33, 44, 55, 66, 77, 88, 99}

மூவிலக்க இருவழியொக்கும் எண்கள் 90 ஆகும்:-

{101, 111, 121, 131, 141, 151, 161, 171, 181, 191, ... 909, 919, 929, 939, 949, 959, 969, 979, 989, 999}

நான்கிலக்க இருவழியொக்கும் எண்கள் 90 ஆகும்:-

{1001, 1111, 1221, 1331, 1441, 1551, 1661, 1771, 1881, 1991, ... 9009, 9119, 9229, 9339, 9449, 9559, 9669, 9779, 9889, 9999}

நிறையடுக்குகள்
--------------

*n**k* என்ற வடிவில் அமைந்த இருவழியொக்கும் நிறையடுக்குகள் பல உள்ளன. இங்கு *n* என்பது ஓர் இயற்கை எண்ணும் *k* என்பது ஒன்று, இரண்டு, மூன்று, நான்கு என்பவற்றில் ஏதோவொன்றும் ஆகும்.

* இருவழியொக்கும் இரண்டாம் அடுக்குகள்: 0, 1, 4, 9, 121, 484, 676, 10201, 12321, 14641, 40804, 44944, ...
* இருவழியொக்கும் மூன்றாம் அடுக்குகள்: 0, 1, 8, 343, 1331, 1030301, 1367631, 1003003001, ...
* இருவழியொக்கும் நான்காம் அடுக்குகள்: 0, 1, 14641, 104060401, 1004006004001, ...

*n**5* (அல்லது அதிலும் அதிகமான அடுக்கு) என்னும் வடிவிலமைந்த இருவழியொக்கும் நிறையடுக்குகள் இது வரை கண்டறியப்படவில்லை.

சி. சே. சிம்மொன்சு *n**k* என்பதில் *k > 4* என்பதை நிறைவு செய்யும் விதமாக எந்தவொரு இருவழியொக்கும் எண்ணும் இல்லை எனக் கணிப்பிட்டுக் கூறியுள்ளார்.

மேற்கோள்கள்
-----------

1. ↑  இருவழியொக்கும் எண் (ஆங்கில மொழியில்)
2. ↑  எண் மாலைமாற்றுகள் (ஆங்கில மொழியில்)
|  |
| --- |
| நாடகம் |
| நாடகக் கலைகள் |
| தமிழர் நாடகக் கலை |
| ஈழத்தமிழ் நாடகங்கள் |
| நாடக வகைகள் |
| நாடகப்படம் |
| நாடக வரலாறுகள் |
| தமிழ் நாடக வரலாறு |
| கிரேக்க நாடக வரலாறு |
| ரோமானிய நாடக வரலாறு |
| எகிப்திய நாடக வரலாறு |
| மராட்டிய நாடக வரலாறு |
| இங்கிலாந்து நாடக வரலாறு |
| சோவியத் நாடக வரலாறு |
| சீன நாடக வரலாறு |
| அமெரிக்க நாடக வரலாறு |
| ஜெர்மன் நாடக வரலாறு |
| பிரெஞ்சு நாடக வரலாறு |
| சமஸ்கிருத நாடக வரலாறு |
| தொகு  |

ஈழத்துத் தமிழ் நாடகங்களை மரபுவழி நாடகங்கள், நவீன நாடகங்கள் என்ற இரு பெரும் பிரிவுகளுக்குள் அடக்கலாம். பண்டைய கூத்து முறைப்படி அமைந்த நாடகங்களே மரபு வழி நாடகங்களாகும். ஆங்கிலேயர் வருகையின் பின்னர் வந்து புகுந்த வசனம் பேசி நடிக்கும் நாடகங்களும் அதையொட்டிப் பின்னர் எழுந்த நவீன பாணி நாடகளும் நவீன நாடகங்களாகும்.

மரபுவழி நாடகங்களைக் கூத்துக்கள் எனவும் அழைப்பார். இக் கூத்துக்களின் ஆரம்பகாலம் எது எனத் திட்டவட்டமாகக் கூறமுடியாதுவிடினம் ஈழத்தில் நாடக வடிவ இலக்கியங்களான பள்ளு குறவஞ்சி நூல்களின் தோற்றக் காலமான 15 ஆம், 16 ஆம் நூற்றாண்டிலிருந்துதான் ஈழத்தில் பல மரபுவழி நாடகப் பிரதிகள் தொடர்ச்சியாகத் தோன்றத் தொடங்கின என்று அறிகிறோம். கணபதி ஐயரே (1709-1794) ஈழத்தில் மரபுவழி நாடகங்களின் முதலாசிரியர் என்பர். இவர் வாளபீமன் நாடகத்தை எழுதினார். இதுவரை கிடைத்த பல்வேறு தகவல்களிலிருந்து ஈழத்தில் ஏறத்தாள 200க்கு மேற்பட்ட மரபுவழி நாடக நூல்கள் இருந்ததாக அறிய முடிகிறது. ஆனால் ஏட்டுருவிலோ அன்றி அச்சுருவிலோ கையிற் கிடைப்பவை அவற்றினும் பாதியே.

போத்துக்கேயர் வருகையின் பின் ஈழத்தில் வளர்ச்சி பெற்ற கத்தோலிக்க மதத் தாக்கத்தினால் கத்தோலிக்க மதச் சார்பு பொருந்திய கூத்துக்களும் தோன்றின. என்றிக் எம்பரதோர் நாடகம், ஞானசவுந்தரி நாடகம் என்பன இதற்கு உதாரணங்களாகும். ஈழத்து மரபுவழி நாடகங்களில் கத்தோலிக்காரின் பங்கு குறிப்பிடத்தக்கது.

ஈழத்தில் தமிழர் வாழும் பிரதேசங்களான யாழ்ப்பாணம், மட்டக்களப்பு, மன்னார், முல்லைத்தீவு, மலைநாடு ஆகிய இடங்களிலெல்லாம் இம் மரபு வழி நாடகங்கள் இன்றும் வழக்கிலுள்ளன. இவற்றிற்கிடையே பிரதேசத்திற்குப் பிரதேசம் சிற்சில வேறுபாடுகளிருப்பினும் இவை அனைத்தும் ஓரிடத்திலுருவாகி, பின்னர் ஈழத்தில் தமிழர் வாழும் பிரதேசங்களிற் சுவறின என்பதற்கு ஆதாரங்களுண்டு. இம்மரபுவழி நாடகங்களே ஈழத்து நாடக மரபின் ஆரம்பமாகும்.

பார்ஸி வழி நாடகக்காரரது வரவினால் 18 ஆம் நூற்றாண்டில் விலாசம் என்றொரு நாடக வடிவம் ஈழத்தில் வந்து புகுந்தது. அரிச்சந்திர விலாசம், மதனவல்லி விலாசம் என்பன இதற்கு உதாரணம். கூத்திலிருந்த ஆட்ட முறைகள் நீக்கப்பட்டமையும் கர்னாடக சங்கீத இசை இடம் பெற்றமையும் விலாசத்தை கூத்தினின்றும் வேறுபடுத்திக் காட்டிய அம்சங்களாகும். கூத்து ஆட்ட முறைகளை விட்டு கர்னாடக இசையுடன் மேற்கத்திய, இந்துஸ்தானி இசைகளும் கலந்து சபா, டிறாமா போன்ற நாடக வடிவங்களும் 19 ஆம் நூற்றாண்டில் ஈழத்தில் எழுந்தன. நாட்டுக்கூத்திற் காணப்படாத காட்சியமைப்பும் விறுவிறுப்பான கதையோட்டமும் இந்நாடகங்களின் பிரதான அம்சங்களாகும்.

துணை நூல்கள்
------------

வெளி இணைப்புகள்
---------------

### ஈழத்து நாடக நூல்கள்

* கந்தன் கருணை - நூலகம் திட்டம் பரணிடப்பட்டது 2006-05-10 at the வந்தவழி இயந்திரம்
* வந்து சேர்ந்தன, தரிசனம் - நூலகம் திட்டம் பரணிடப்பட்டது 2006-05-10 at the வந்தவழி இயந்திரம்
* சமூக விரோதி - நூலகம் திட்டம் பரணிடப்பட்டது 2005-12-18 at the வந்தவழி இயந்திரம்
* நான்கு நாடகங்கள் - நூலகம் திட்டம் பரணிடப்பட்டது 2006-05-10 at the வந்தவழி இயந்திரம்
**கேப் யோர்க் தீபகற்பம்** (*Cape York Peninsula*) என்பது ஆஸ்திரேலியாவின் குயின்ஸ்லாந்து மாநிலத்தின் தூர வடக்கில் அமைந்துள்ள ஒரு தீபகற்பம் ஆகும். தனிமைப்படுத்தப்ப்பட்ட இத்தீபகற்பம் பூமியில் எஞ்சியுள்ள ஒருசில காட்டுப்பிரதேசங்களில் ஒன்றாகும். இதன் மாசடையா வெப்பவலய மழைக்காட்டுகள் உலக காலநிலைக்கு ஒரு எடுத்துக்காட்டாக விளங்குகிறது. உலக பாரம்பரியக் களமாக இதனை அறிவிக்க கோரிக்கை விடப்பட்டுள்ளது.

கேப் யோர் தீபகற்பம் கிட்டத்தட்ட 137,000 கிமீ² பரப்பளவைக் கொண்டது. இதன் மக்கள் தொகை 18,000 ஆகும். இவர்களில் 60 விழுக்காட்டினர் ஆஸ்திரேலிய பழங்குடிகளும், டொரெஸ் நீரிணைத் தீவு மக்களும் ஆவர்.

இத்தீபகற்பத்தின் மிக உயரமான இடம் "கேப் யோர்க்" ஆகும். கப்டன் ஜேம்ஸ் குக் இப்பெயரை இவ்விடத்திற்கு 1770 ஆம் ஆண்டில் சூட்டினார். மிக உயரமான இடத்தில் இருந்து 160 கிமீ தூரத்தில் டொரெஸ் நீரிணையை அடுத்து நியூ கினி அமைந்துள்ளது. இதன் மேற்குப்புற எல்லையில் கார்ப்பெண்டாரியா குடாவும், கிழக்கே கோரல் கடலும் அமைந்துள்ளன.

மேற்கோள்கள்
-----------

1. ↑  Mittermeier, R.E. et al. (2002). Wilderness: Earth’s last wild places. Mexico City: Agrupación Sierra Madre, S.C.
2. ↑  Mackey, B. G. Nix, H. & Hitchcock, P. (2001). The natural heritage significance of Cape York Peninsula. Retrieved January 15, 2008, from  பரணிடப்பட்டது 2004-01-24 at the வந்தவழி இயந்திரம்.
3. ↑  "Compiling a case for world heritage on Cape York Peninsula" (PDF). 2008-06-27 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2008-06-27 அன்று பார்க்கப்பட்டது.
4. ↑  "Cape York Peninsula Development Association. Homepage". 2008-05-16 அன்று மூலம் பரணிடப்பட்டது. 2008-09-28 அன்று பார்க்கப்பட்டது.
இந்தியாவின் சென்னை நகரத்தில் உள்ள முக்கியமான சந்திப்புகளில் ஒன்று **இரும்புலியூர் சந்திப்பு (Irumbuliyur Junction).** இது சென்னை புறவழிச்சாலை என்.எச் 45 சந்திக்கும் இடத்தில் சென்னையில் தாம்பரம் அருகே உள்ள இரும்புலியூரில் அமைந்துள்ளது.

உள்ளூர் பொதுமக்களின் கல்வித் தேவையைப் பூர்த்தி செய்வதற்காக 1987க்கும் 1993க்கும் இடையில் இப்பகுதியில் அன்பரசு செவிலியர் பள்ளி, மற்றும் தாகூர் மெட்ரிகுலேஷன் பள்ளி இரும்புலியூரில் செயல்படத் துவங்கியது. நெடுஞ்சாலை மற்றும் இரயில் பாதை இந்நகரத்தைத் கிழக்குத் தாம்பரம் மற்றும் மேற்குத் தாம்பரம் எனப் பிரிக்கிறது. இப்பகுதியில் உள்ளோர் சென்னை புறநகர் ரயில்வே பயன்பாட்டிற்குத் தாம்பரம் தொடருந்து நிலையத்தினைப் பயன்படுத்துகின்றனர். மேற்கு தாம்பரம் வழியாகப் பிரதான சாலை லட்சுமி நகர், கிருஷ்ணா நகர், பாரதி நகர், பழைய பெருங்களத்தூர், மதான புரம் மற்றும் முடிச்சூர் பகுதிகளை மாவட்டத்துடன் இணைக்கிறது. இது வண்டலூர் - ஓரகடம் சாலையில் முடிகிறது. வண்டலூர்-நெமிலிச்சேரி வெளி வளையச் சாலையின் துவங்கப்பட்டதிலிருந்து மேற்கு தாம்பரம் வேகமாக வளர்ந்துவரும் நகரமாக உள்ளது.

மேற்குத் தாம்பரத்தில் உள்ள பல்பொருள் அங்காடிகளில் ஹெரிடேஜ், ரிலையன்ஸ் ஃப்ரெஷ் மற்றும் நீலகிரி ஆகியவை முக்கியமானவை. வங்கிகளில் பாரத ஸ்டேட் வங்கி, கனரா வங்கி, ஆக்ஸிஸ் வங்கி, ஐசிஐசிஐ வங்கி, இந்தியன் ஓவர்சீஸ் வங்கி மற்றும் இந்தியன் வங்கி ஆகியவை அடங்கும்

3-அடுக்கு பரிமாற்றம்
--------------------

சென்னை புறவழிச்சாலை மற்றும் தேசிய நெடுஞ்சாலை 45க்கு இடையிலான போக்குவரத்தை எளிதாக்க மூன்று அடுக்கு பரிமாற்ற மேம்பாலம் கட்டப்பட்டுள்ளது. 

* தாம்பரம்-மதுரவாயல் வரை "-1" நிலை.
* செங்கல்பட்டு- தாம்பரம் மற்றும் மதுரவாயல்; தாம்பரம் முதல் செங்கல்பட்டு வரை; மதுரவாயல் இருந்து தாம்பரம் வரை "0" நிலை.
* மதுரவாயல் - செங்கல்பட்டு "+1" நிலை.

சுற்றுலா இடங்கள்
----------------

* வண்டலூர் உயிரியல் பூங்கா 4 கி.மீ.
* கிஷ்கிந்தா 8 கி.மீ.
* கோவளம் கடற்கரை 25 கி.மீ.
* குயின்ஸ்லாந்து கேளிக்கை பூங்கா 19 கி.மீ.
* குழந்தைகள் பூங்கா 24 கி.மீ.
* நங்கநல்லூர் ஆஞ்சநேய கோயில் 15 கி.மீ.
* மெரினா கடற்கரை 32 கி.மீ.
**ஈழகேசரி** ஈழத்தின் ஆரம்பகால பத்திரிகைகளுள் மிக முக்கியமானது. 22.06.1930 அன்று ஈழகேசரி வார இதழின் முதல் இதழ் வெளியானது. ஈழகேசரியைத் தொடக்கியவர் நா. பொன்னையா என்பவர். 1958 ஜூன் 6 ஆம் திகதி வரை ஈழகேசரி வெளியானது. நா. பொன்னையா, சோ. சிவபாதசுந்தரம், அ. செ. முருகானந்தம், இராஜ அரியரத்தினம் ஆகியோர் ஈழகேசரி ஆசிரியர்களாகப் பணிபுரிந்தனர்.

நோக்கம்
-------

அடிமைத் தளையில் கிடந்த தமிழ் மக்களைத் தட்டியெழுப்பி அவர்களிடையே அறிவு வளர்ச்சியை ஊக்குவித்தலையும், நாட்டில் ஏற்பட்டுள்ள சமூகச் சீரழிவைத் தடுத்து அதனை முன்னேற்றுவதுமே ஈழகேசரியின் நோக்கமாக அமைந்தது. இது, அதன் முதழ் இதழில் வெளிவந்த கட்டுரையில் இருந்து தெளிவாகிறது.

*.... அறியாமை வயப்பட்டு உறங்கிக் கிடக்கும் மக்களைத் தட்டியெழுப்பி அறிவுச்சுடர் கொழுத்துவதற்கும் ஏற்ற நல்விளக்குப் பத்திரிகையே .............. நமது நாடு அடிமைக் குழியிலாழ்ந்து, அன்னியர் வயப்பட்டு, அறிவிழந்து, மொழிவளம் குன்றி, சாதிப்பேய்க்காட்பட்டு, சன்மார்க்க நெறியழிந்து, உன்மத்தராய், மாக்களாய் உண்டுறங்கி வாழ்தலே கண்ட காட்சியெனக் கொண்டாடுமிக் காலத்தில் எத்தனை பத்திரிகைகள் தோன்றினும் மிகையாகாது.*
மேலும் தன்னலமற்ற தேசத் தொண்டு புரியும் அவாவும் இப் பத்திரிகை வெளிவரக் காரணமாக அமைந்ததாக இக் கட்டுரையில் கூறப்படுகிறது.

*...... மக்களாய்ப் பிறந்த ஒவ்வொருவரும் தன்னலமற்ற தியாக சிந்தையுடனும் யாதானுமொரு பணியிற் கடனாற்றுதல் வேண்டுமென்னும் பேரறிஞர் கொள்கை சிரமேற் கொண்டும் எமது சிற்றறிவிற் போந்தவாறு "பெற்ற தாயும் பிறந்த பொன்னாடும் நற்றவவானினும் நனிசிறந்தனவே" என்னும் ஆன்றோர் வாக்கின்படியும் தேசத்தொண்டு செய்தலே சிறப்புடையதெனக் கருதி இப்பணியை மேற்கொண்டோம்*.
ஈழகேசரியின் தோற்றப் பின்னணி பற்றி ஆராய்ந்த கா. சிவத்தம்பி, அக் காலத்தின் சமூக அரசியற் போக்குகளை அடிப்படையாகக் கொண்டு யாழ்ப்பாணம் அரசியல் மயப்படுத்தப்பட்ட காலத்திலேயே இப் பத்திரிகை தொடங்கப்பட்டதென எடுத்துக் காட்டுகிறார். அத்துடன் 1841 இல் தொடங்கிய யாழ்ப்பாணப் பத்திரிகைத் துறை வரலாற்றில் ஏறத்தாழத் தொண்ணூறு ஆண்டுகள் கழிந்த பின்னர் ஈழகேசரியே முதலாவது மதச் சார்பற்ற செய்திப் பத்திரிகை என்பது அவர் கூற்று.

இவற்றையும் பார்க்க
------------------

* ஈழகேசரி, ஐக்கிய இராச்சியத்தில் இருந்து வெளியான பத்திரிகை

மேற்கோள்கள்
-----------

1. 1 2   *ஈழகேசரி வெள்ளிவிழா மலர்*. யாழ்ப்பாணம்: ஈழகேசரி. 1956. .
2. ↑  "Sri Lanka's Development Since Independence". 10 நவம்பர் 2016 அன்று பார்க்கப்பட்டது.

உசாத்துணைகள்
------------

* சிவத்தம்பி, கார்த்திகேசு; *யாழ்ப்பாணம் சமூகம், பண்பாடு, கருத்துநிலை*; குமரன் அச்சகம், கொழும்பு, ஆவணி 2000.

வெளியிணைப்புக்கள்
-----------------

* ஈழகேசரித் தமிழ் - அ. சண்முகதாஸ் பரணிடப்பட்டது 2007-09-30 at the வந்தவழி இயந்திரம் - மின்னூல் - நூலகம் திட்டம்
கேப் முனையிலிருந்து காட்சி; கலங்கரை விளக்கின் வெள்ளை குவிமாடத்தையும் சிவப்பு வரிகளையும் சற்றே காணலாம்.
**கேப் முனை** (*Cape Point*) ஆப்பிரிக்காவின் தென்மேற்குக் கோடியில் தென்னாப்பிரிக்காவின் கேப் மூவலந்தீவின் தென்கிழக்கு கோடியில் கடலுள் நீட்டிக்கொண்டிருக்கும் மலையின் முனையாகும். இது மலைப்பாங்கான அழகான பகுதியாகும்; வடக்கு-தெற்காக ஏறத்தாழ முப்பது கி.மீ தொலைவிற்கு அமைந்துள்ளது. இந்த மூவலந்தீவின் வடக்கு கோடியில் கேப் டவுன் நகரமும் மேசை மலையும் அமைந்துள்ளன. இந்த முனை 34°21′26″S 18°29′51″E﻿ / ﻿34.35722°S 18.49750°E﻿ / -34.35722; 18.49750, நன்னம்பிக்கை முனைக்கு கிழக்கே ஏறத்தாழ 2.3 கிலோமீட்டர்கள் (1.4 மைல்கள்) உள்ளது. இந்த இரு பாறையாலான முனைகளும் நன்றாக அறியப்பட்டாலும் இவை இரண்டுமே ஆபிரிக்க பெருநிலத்தின் தெற்குக் கோடிமுனை இல்லை; ஆப்பிரிக்காவின் மிகுந்த தெற்கிலுள்ள தென்முனை கேப் அகுல்யாசு ஆகும். இது இங்கிருந்து கிழக்கு-தென்கிழக்கில் ஏறத்தாழ 150 கிலோமீட்டர்கள் (93 mi) தொலைவில் உள்ளது.

கலங்கரை விளக்கம்
----------------

கேப் முனையின் மேலே பழைய கலங்கரை விளக்கம்
புதிய கலங்கரை விளக்கம்
புதிய கலங்கரைவிளக்கம் இரண்டு காரணங்களுக்காக குறைந்த உயரத்தில் (கடல்மட்டத்திலிருந்து 87 மீற்றர்கள்; 285.5 அடி) அமைக்கப்பட்டுள்ளது: 34°21′14″S 18°29′25″E﻿ / ﻿34.35389°S 18.49028°E﻿ / -34.35389; 18.49028 அமைந்துள்ள பழைய கலங்கரைவிளக்கம் கப்பல்களால் 'மிகவும் முன்பாகவே' காணக்கூடியதாக இருந்ததால், அவை முனைக்கு மிகவும் அருகில் வந்தன. இரண்டாவதாக பெரும்பாலும் உயர்ந்த மட்டத்தில் பனிமூட்டம் இருப்பதால் பழைய கலங்கரைவிளக்கம் கப்பல்களுக்குத் தெரியாமல் உள்ளது. ஏப்ரல் 18, 1911இல் போர்த்துக்கேய கப்பல் *எஸ்எஸ் லுசிதானியா* இதே காரணத்திற்காக கேப் முனைக்கு தெற்கே 34°23′22″S 18°29′23″E﻿ / ﻿34.38944°S 18.48972°E﻿ / -34.38944; 18.48972 பெல்லோசு பாறையில் மோதி உடைந்தது. எனவேதான் கலங்கரை விளக்கை இடம் மாற்றவேண்டியத் தேவை ஏற்பட்டது.

34°21′26″S 18°29′49″E﻿ / ﻿34.35722°S 18.49694°E﻿ / -34.35722; 18.49694 இல் அமைந்துள்ள புதிய கலங்கரை விளக்கு மேற்கிலிருந்து தெற்கில் பாதுகாப்பான தொலைவு வரும்வரை காணவியலாததாக உள்ளது. கேப் முனையிலுள்ள கலங்கரை விளக்கே தென்னாப்பிரிக்க கடலோரத்தில் அமைந்துள்ள கலங்கரை விளக்கங்களில் மிகவும் ஒளிமிகுந்ததாகும். 63 மைல்கள் (101 km; 55 nmi) தொலைவிற்கு ஒவ்வொரு சிமிட்டலின்போதும் 10 கேண்டெலாக்கள் ஒளி கொண்டதாக உள்ளது.

மேற்சான்றுகள்
-------------

1. ↑  Topo map of Cape Point, from the South African Geographical Names System
2. ↑  *Cape Point Attractions: Cape Point, Cape Town, South Africa*, from South Africa Explored
**கபீர் புரஸ்கார் விருது** என்பது  இந்திய உள்துறை அமைச்சகத்தால் வழங்கப்படும் ஒரு விருது ஆகும்.

நோக்கம்
-------

சமுதாய மற்றும் வகுப்பு நல்லிணக்கத்துக்காக வழங்கப்படும் ஒரு விருதாகும். ஒரு சாதி, இனம், வகுப்பை சேர்ந்தவர்கள் பிற சாதி, இன வகுப்பை சேர்ந்தவர்களையோ அல்லது அவர்களின் உடைமைகளையோ வகுப்பு கலவரத்தின் போதோ அல்லது தொடரும் வன்முறையிலோ காப்பாற்றுவோரின் உடல் மற்றும் மனவலிமையைப் பாராட்டும் வகையில் ஆண்டுதோறும் வழங்கப்பட்டு வருகிறது.

விருதுத்தொகை
------------

மூன்று வகையான ப் பரிசுத் தொகை வழங்கப்படுகிறது. இந்திய ரூபாயில் முதலாம் நிலையில் 20,000, இரண்டாம் நிலையில் 10,000, மூன்றாம் நிலையில் 5,000 என வழங்கப்படுகிறது. கூடவே பொருத்தமான மேற்கோளுடன் சான்றிதழும் வழங்கப்படுகிது.

தகுதிகள்
--------

ஆயுதப்படைகள், காவல் படைகள் மற்றும் அங்கீகரிக்கப்பட்ட தீயணைப்பு துறையினர்கள் , அரசு ஊழியர்கள் 
கடமையின் ஒரு பகுதியாக இல்லாமல்,
பொது மக்களான அனைத்து பாலினத்தினருக்கும், இந்திய குடிமக்களும் இந்த விருதுக்கு தகுதியுடையவர்கள் ஆவார்கள்.

ஆபத்தான சூழ்நிலையின் போது ஒரு உயிர்களை பாதுகாக்க ஒருவரின் தைரியமான நேர்மையான செயல்பாடுகளுக்காகவும், வகுப்புக் கலவரத்தின் போது
மற்றொரு சமூகத்தின் உறுப்பினர்களின் வாழ்க்கை மற்றும் சொத்தை பாதுகாக்கப்பவர்களுக்கோ, சாதி மோதல்களின் போது
மற்றொரு சாதியின் உறுப்பினர்களின் உயிரையோ சொத்தையோ பாதுகாப்பவர்களுக்கும், இன மோதல்களின் போது மற்றொரு இனக்குழுவின் உறுப்பினர்களின் உயிரையும் சொத்தையும் காப்பாற்றுதற்காவும்,  இந்திய உள்துறை அமைச்சகத்தால் இவ்விருது வழங்கப்படுகிறது.

குறிப்புகள்
-----------

1. ↑  
இந்திய உள்துறை அமைச்சகம்/Kabir Puraskar schemes
**மஞ்சரி** (Manjari) (பிறப்பு 17 ஏப்ரல் 1986)  இந்தியாவைச் சேர்ந்த இந்துஸ்தானி இசைப் பாடகராவார். மஞ்சரி 1986இல் திருவனந்தபுரத்தில் பிறந்தார். இருப்பினும், இவர் மஸ்கட்டில் வளர்ந்தார். படங்களைத் தவிர, மஞ்சரி பல இசை ஆல்பங்களிலும் பாடியுள்ளார். இவரது முதல் நிகழ்ச்சி எட்டாம் வகுப்பில் படிக்கும்போது கொல்கத்தாவைச் சேர்ந்த 'சிவா' என்ற ராக் இசைக்குழுவுடன் இருந்தது.

தொழில்
------

சத்யன் அந்திக்காடு இயக்கிய திரைப்படமான 'அச்சுவின்டே அம்மா' என்ற மலையளப் படத்தில் இளையராஜாவின் இசையில் திரைப்பட இசை உலகிற்கு அறிமுகமானார். இவர் அப்படத்தில் கே. ஜே. யேசுதாசுடன் ஒரு பாடலையும், தனித்து ஒரு பாடலையும் பாடினார். பின்னர், இரமேஷ் நாராயண், இளையராஜா, எம். ஜி. இராதாகிருஷ்ணன், கைதாபிரம் விசுவநாதன், வித்தியாசாகர், எம். ஜெயசந்திரன், மறைந்த ரவீந்திரன் போன்ற இசையமைப்பாளர்களுடன் பணியாற்றியுள்ளார். பாலபாஸ்கரின் *மழயில் ஆரோ ஓரல்* என்ற இசைத் தொகுப்புகளுக்கும் இவர் பாடியுள்ளார். 200க்கும் மேற்பட்ட தமிழ் மற்றும் மலையாள படங்களிலும் இவர் பல பாடல்களை பாடியுள்ளார். 2004 முதல், இவர், "சூர்யா" என்ற பதாகையின் கீழ் இந்தியாவிலும் உலகிலும் இந்துஸ்தானி இசை நிகழ்ச்சிகளை நடத்தி வருகிறார். கசல் பாடகியாக வும் இவர் புகழ் பெற்றார். 'மீடியா ஒன்' தொலைக்காட்சியில் *கயல்' என்ற பிரத்யேக கசல் நிகழ்ச்சியை இவர் நிகழ்த்தினார்.*

2005ஆம் ஆண்டில், சிறந்த பாடகருக்கான கேரள அரசு விருதை இரண்டு முறை பெற்றுள்ளார். சிறந்த பாடகருக்கான ஏசியானெட் விருதையும் இரண்டு முறை பெற்றுள்ளார். கிரானா கரானாவின் பண்டிட் இரமேசு ஜூலேவின் கீழ் இந்துஸ்தானி இசையில் தனது படிப்பைத் தொடர்கிறார்.

சொந்த வாழ்க்கை
--------------

இவர், பாபு இராசேந்திரன், மருத்துவர். இலதா ஆகியோருக்கு பிறந்தார். இவருக்கு மாதுரி என்ற தங்கையும் உண்டு. இவர் ஓமான் சுல்தானகத்தின் இந்திய பள்ளியான அல் வாடி அல் கபீரின் முன்னாள் மாணவியாவார்.

குறிப்புகள்
-----------

1. ↑  "Manjari – Filmography, Movies, Photos, biography, Wallpapers, Videos, Fan Club". Popcorn.oneindia.in. 22 March 2012 அன்று மூலம் பரணிடப்பட்டது. 15 January 2012 அன்று பார்க்கப்பட்டது.
2. ↑  "Bollywood can help promote ghazals: Manjari – Free Press Journal | Latest India News, Live Updates, Breaking news from Mumbai". *www.freepressjournal.in* (ஆங்கிலம்). 2018-10-26 அன்று பார்க்கப்பட்டது.
3. ↑  "Singer Manjari on 'Onnum Onnum Moonnu' - Times of India". .
4. ↑  "Vijay Babu and Manjari to visit The Happiness Project". .
5. ↑  Pradeep, K. (24 January 2009). "Wedded to music". *Metro Plus Thiruvananthapuram*. தி இந்து. 3 நவம்பர் 2012 அன்று மூலம் பரணிடப்பட்டது. 5 March 2009 அன்று பார்க்கப்பட்டது.
6. ↑  "Profile - Manjari Playback Singer". Manjari.co. 1986-04-17. 2019-12-14 அன்று மூலம் பரணிடப்பட்டது. 2020-01-17 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Manjari (singer)***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Manjari
* Interview: Manjari on a winning note பரணிடப்பட்டது 2006-06-28 at the வந்தவழி இயந்திரம்
* Complete Listing of Manjari's songs for Malayalam Movies
* Interview: Manjari Songs from the Heart

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
**வேட்கை** (*Appetite*) உணவு உண்பதற்கான வேட்கையாகும்; இது சிலநேரங்களில் பசியாலும் ஏற்படுவதுண்டு. பசியற்ற போதிலும் சுவைமிக்க உணவுகள் வேட்கையைத் தூண்டக்கூடும். அனைத்து உயிரிய உயிரினங்களிலும் வேட்கை நிலவுகின்றது. வளர்சிதை மாற்றத் தேவைகளுக்கேற்ப உணவு உட்கொள்வதைச் சீர்படுத்த வேட்கை பயனாகின்றது. செரிமானக் குழாய், கொழுப்பிழையம், மனித மூளை இவற்றிடையேயான நெருங்கிய கூட்டிணைவு மூலம் இது கட்டுப்படுத்தப்படுகின்றது. வேட்கை ஒவ்வொருவரின் நடத்தையுடனும் நெருங்கிய தொடர்புள்ளதாக உள்ளது. மனவழுத்தத்தினால் வேட்கையின் அளவு கூடுவதும் உணவு உண்பது அதிகரிப்பதும் வழமையாகும். குறைவான வேட்கையுணர்வு பசியின்மை எனவும், கூடிய வேட்கையுணர்வு மிகுபசி (அல்லது "அதிணேவு") எனவும் அறியப்படுகின்றன. கட்டுப்பாடற்ற வேட்கை பசியற்ற உளநோய், மிகுதியாக உண்டு வாந்தியெடுத்தல், (bulimia nervosa), உடல் மெலிவுச் சீர்கேடு, மீதூண், மிகை உண்ணல் குறைபாடு ஆகியவற்றிற்கு காரணமாக அமைகின்றது.

உடலியக்கக் காரணிகள்
-------------------

வெற்று வயற்றுடன் இருக்கும் போது உண்ணல் துவங்குவதாக கேனன், வாசுபர்ன் என்பவர்கள் (1912) முன்மொழிந்தனர். வெற்று வயிற்றின் சுவர்கள் ஒன்றுடன் ஒன்று உரசுவதால் பொதுவாக "பசி கூர்வலி" என்று பொதுவாக அறியப்படும் வலியை ஏற்படுத்துவதாக அவர்கள் பரிந்துரைத்தனர். இருப்பினும் அறுவை சிகிச்சை மூலம் வயிறு நீக்கப்பட்ட நோயாளிகளுக்கும் பசி கூர்வலி ஏற்படுவதால் இது காரணமல்ல என இங்கில்பிங்கர் நிறுவினார் (1944). (புற்றுநோய் அல்லது பெரும் வயிற்றுப் புண் காரணமாக இவர்களது வயிறு நீக்கப்பட்டு உணவுக்குழல் நேரடியாக சிறுகுடலுடன் இணைக்கப்பட்டிருந்தன.) வயிறில்லாததால் இந்த நோயாளிகள் அடிக்கடி உணவு உட்கொள்ள வேண்டியிருந்தாலும் அவர்களது பசியுணர்வும் திருப்தியுணர்வும் வழமையாகவே இருந்தது.

உடலின் ஊட்டச் சத்துக்களின் சேமிப்பு குறையும் போது பசி ஏற்படுவதாக கருதப்பட்டது. நமது உயிரணுக்களுக்கான முதன்மை உணவாக குளூகோசும் (சர்க்கரை) கொழுப்பமிலங்களும் உள்ளன. செரிமானத் தொகுப்பில் உணவிருப்பின் இந்த ஊட்டச்சத்துக்கள் குருதியில் உறிஞ்சப்பட்டு உயிரணுக்களுக்கு வழங்கப்படுகின்றன. ஆனால் சில நேரங்களில் செரிமானத் தொகுதி வெறுமையடைகின்றது; ஒவ்வொருநாள் காலையிலும் நாம் எழுந்திருக்கும்போது இத்தொகுதியில் உணவு எதுவும் இருக்காது. இவ்வாறு வெறுமையடையும்போது உடலின் உயிரணுக்களுக்கு உணவுவழங்க இந்த ஊட்டச்சத்துக்கள் எங்காவது சேமிக்கப்பட்டிருக்க வேண்டும். உண்மையில் இரண்டு சேமிப்பகங்கள் உள்ளன: குறுங்காலத்திற்கு ஒன்றும் நெடுங்காலத்திற்கும் ஒன்றுமாக இரண்டுள்ளன. குறுங்கால சேமிப்பகம் மாவுச்சத்தையும் நெடுங்கால சேமிப்பகம் கொழுப்பையும் சேமிக்கின்றன.

தனிநபரின் வேட்கைத் தூண்டலுக்கு பல காரணிகள் அடையாளப்படுத்தப்பட்டுள்ளன. இவற்றில் முதன்மையானவை பாலினமும் வயதும் ஆகும்; பெண்களுக்கு ஆண்களை விட வேட்கை தணிதல் கூடுதலாக உள்ளது, வயது ஏற ஏற வேட்கை குறைகின்றது. புகைப்பழக்கம் உள்ளவர்களும் சினைமுட்டை வெளியேற்றும் பெண்களும் குறைவான வேட்கை உணர்வை உணர்கின்றனர்.

மேற்கோள்கள்
-----------

1. ↑  Gregersen, NT; Møller, BK; Raben, A; Kristensen, SRT; Holm, L; Flint, A; Astrup, A (2011). "Determinants of appetite ratings: The role of age, gender, BMI, physical activity, smoking habits, and diet/weight concern". *Food & Nutrition Research* **55**. doi:10.3402/fnr.v55i0.7028. பப்மெட்:21866221.
ஆஸ்டியோபோரோசிஸ்
---------------

ஆஸ்டியோபோரோசிஸ் எனப்படும் எலும்பு குறைவு நோய் சாதாரணமாக 40 வயதுக்கு மேல் ஏற்படும் நோயாகும். தற்போது இளம் வயதினரையும் பெரும்வாரியாக பாதிப்பதாக மருத்துவர்கள் தெரிவிக்கின்றனர். பலமணி நேரம் ஒரே இடத்தில் உட்கார்ந்து இருப்பதுஇ போதிய அளவு உடற்பயிற்சி செய்யாதது போன்ற காரணங்களால் ஆஸ்டியோபோரோசிஸ் நோய் இளம் வயதினரையும் தாக்கி வருகிறது. கால்சியம் சத்து அதிகம் உள்ள பால், கீரைகள் சாப்பிடாமல் இருப்பதும் இந்ந நோய் தாக்குவதற்கு காரணம். சத்தான உணவுகளை சாப்பிட்டால் இந்நோய் பாதிப்பில் இருந்து தப்பலாம் என்று கூறும் மருத்துவ நிபுணர்கள் அதற்கான உணவை பரிந்துரைக்கின்றனர்.

பால் மற்றும் பால் பொருட்கள் :
-----------------------------

குறைந்த கொழுப்பு சத்துள்ள பால் பொருட்களை சாப்பிட வேண்டும். சீஸ்இ தயிர்இ பன்னீர்இ ஸ்கிம்டு மில்கி பவுடர் போன்றவற்றில் கால்சியம் அதிக அளவில் காணப்படுகிறது. இவற்றை சாப்பிட்டால் எலும்புகள் பலமடையும்.

கொட்டைகள் :
-----------

பாதாம், பிஸ்தா போன்றவற்றில் தாது உப்புகள்இ கால்சியம்இ மக்னீசியம்இ பாஸ்பரஸ் உள்ளதால் எலும்பு திறன் குறைவு நோயில் இருந்து தப்பிக்கலாம்.

கேழ்வரகு :
----------

எலும்புகளை ஆரோக்கியமாக வைக்கும்.

வைட்டமின் சி
------------

வைட்டமின் சி சத்து நிறைந்த ஆரஞ்சுஇ கொய்யாஇ ஸ்ட்ராபெர்ரீஸ்இ வாழைப்பழம்இ ஆப்பிள் போன்றவை எலும்புகளை வலுவடையச் செய்யும்.

பேரிச்சை
--------

இதில் உள்ள கால்சியம், மாங்கனீசு எலும்புகளுக்கு வலுவூட்டும்.

பருப்பு வகைகள்
--------------

துவரம் பருப்பு,உளுந்து,கொண்டக்கடலை, பச்பைப் பயறு பேன்றவை அன்றாடம் சேர்க்கவேண்டும்

கீரைகள்
-------

முருங்கை கீரை,பொன்னாங்கன்னி, கறிவேப்பிலை, வல்லாரை, கொத்தமல்லி போன்றவற்றில் அதிக அளவு கால்சியம் சத்து உள்ளது.

காய்கறிகள்
----------

பச்சை காய்கறிகளை அதிகம் உண்ண வேண்டும். மேற்கொண்;ட உணவுகளை எலும்பு திறன் குறைவு பிரச்சனைகளுக்கு உபயோகப்படுத்தலாம்.
**நால்வரி எலி** அல்லது **நால்வரி புல் எலி** (*Four-Striped Grass Mouse*) என்பது முதுகில் நான்கு கறுப்பு வரிகள் கொண்ட கொறிணிகள் வரிசையில் *மூரிடீ* (Muridae) என்னும் எலிகள் குடும்பத்தில் *இராப்டோமிசு* (Rhabdomys) என்னும் பேரினத்தில் உள்ள ஓர் எலி வகையாகும். தென்னிந்தியாவில் காணப்படும் அணில்கள் போலும், வட அமெரிக்காவில் காணப்படும் சிப்மங்க் என்னும் அணில்வகை விலங்கு போலும், முதுகில் கறுப்பும் வெள்ளையுமாக கோடுகள் கொண்டுள்ள எலி இனமாகும். இவ்வெலி ஆப்பிரிக்காவில் பல நாடுகளில் காணப்படுகின்றது. உயர்ந்த மலைப் பகுதிகளிலும், 4600 மீ வரையிலான உயரத்திலும் காணப்படுகின்றது. ஆப்பிரிக்காவில் அங்கோலா, போட்சுவானா, காங்கோ, கென்யா, தான்சானியா, உகாண்டா, லெசோத்தோ, மலாவி, மொசாம்பிக், நமீபியா, தென் ஆப்பிரிக்கா, சாம்பியா, சிம்பாபுவே ஆகிய நாடுகளில் காணலாம். புற்கள் இடையே உணவு தேடுவதால் **நால்வரி புல் எலி** என்றும் பெயர் கொண்டது. 

வளர்ந்த நால்வரி எலி சராசரியாக 51 கிராம் எடை கொண்டிருக்கும். இது ஏறத்தாழ 5 ஆண்டுகள் உயிர்வாழ்கின்றன. பொதுவான உடல் வெப்பநிலை 37°செ இருக்கும். இவ்வெலிகள் 29 நாட்களுக்கு ஒருமுறை இனப்பெருக்கம் செய்கின்றன. கருவுற்றிருக்கும் காலம் (சினைக் காலம்) 25 நாட்கள். ஆண் எலிகள் 64 நாட்களில் இனப்பெருக்கத்திற்கான முதிர்ச்சி அடைகின்றன, ஆனால் பெண் எலிகள் 42 நாட்களிலேயே முதிர்ச்சி அடைகின்றன. குட்டிகளின் எண்ணிக்கை சராசரியாக 6. பிறக்கும்பொழுது குட்டிகளின் எடை சராசரியாக 3 கிராமே இருக்கும்
.

மேற்கோள்கள்
-----------

1. ↑
2. ↑

உசாத்துணை
---------

* Coetzee, N. & Van der Straeten, E. 2004. Rhabdomys pumilio. 2006 IUCN Red List of Threatened Species.  Downloaded on 20 July 2007.
* Musser, G. G. and M. D. Carleton. 2005. Superfamily Muroidea. Pp. 894-1531 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
**ஆஸ்திரேலிய ஆங்கிலம்** (*Australian English*, **AuE**, **AusE**, **en-AU**) என்பது ஆஸ்திரேலியாவில் பரவலாகப் பேசப்படும் ஆங்கில மொழியைக் குறிக்கும்.

ஆஸ்திரேலியாவில் ஆங்கில மொழியானது 1788 ஆம் ஆண்டில் நியூ சவுத் வேல்சில் (நிசவே) பிரித்தானியக் குற்றவாளிகளின் காலனி நிறுவப்பட்டதில் இருந்து சிறிது காலத்திலேயே பிரித்தானிய ஆங்கிலத்தில் இருந்து வேறுபட ஆரம்பித்தது. இங்கு அனுப்பப்பட்ட பிரித்தானியக் குற்றவாளிகள், லண்டனில் இருந்து கொக்னிகள் உட்படப், பலர் இங்கிலாந்தின் பல்வேறு பெரு நகரங்களைச் சேர்ந்தவர்கள். இவர்களுடன், நிருவாகிகள், இராணுவத்தினர், போன்றோர் தமது குடும்பத்தினருடன் வந்து இணைந்தனர். ஆனாலும், குற்றவாளிகளின் பெரும்பகுதியினர் ஐரியர்கள் ஆவார். இவர்களில் குறைந்தது 25 விழுக்காட்டினர் அயர்லாந்தில் இருந்தும், வேறு பலர் ஆங்கிலம் பேசாத வேல்ஸ், ஸ்கொட்லாந்து ஆகிய பகுதிகளில் இருந்து வந்தவர்கள். பெரும்பாலான குற்றவாளிகள் ஆங்கிலத்தைப் பேசாதவர்கள் ஆவர். ஆங்கிலம் பேசுவோரின் பெரும்பாலானோர் தென்கிழக்கு இங்கிலாந்தைச் சேர்ந்த கொக்னிகள் ஆவர்.

வெளி இணைப்புகள்
---------------

* Australian National Dictionary Centre
* The Australian National Dictionary Online பரணிடப்பட்டது 2012-01-16 at the வந்தவழி இயந்திரம்
|  |
| --- |
| **இசுலாமிய நாட்காட்டி** 
 |
| 1. முஃகர்ரம்
2. சஃபர்
3. ரபி உல் அவ்வல்
4. ரபி உல் ஆகிர்
5. ஜமா அத்துல் அவ்வல்
6. ஜமா அத்துல் ஆகிர்
7. ரஜப்
8. ஷஃபான்
9. ரமலான்
10. ஷவ்வால்
11. துல் கஃதா
12. துல் ஹஜ்
 |

**ரஜப்** (அரபி: رجب‎) என்பது இசுலாமிய ஆண்டின் ஏழாவது மாதமாகும். இசுலாமிய நாட்காட்டி ஒரு சந்திர நாட்காட்டியானதால் கிரெகொரியின் நாட்காட்டியுடன் ஒப்பிடும்போது இது ஆண்டிற்காண்டு நகருவது போன்று காட்சியளிக்கும். 

ரஜப் என்ற சொல்லின் வரையறை, "மரியாதை" ஆகும். இசுலாமிய ஆண்டின் நான்கு புனித மாதங்களில் இதுவும் ஒன்று. இசுலாத்திற்கு முன்பும் அரபிகள் நான்கு மாதங்களில் போர் புரிவதை தடுத்தனர் என கருதப்படுகிறது.

ரஜப் மாதத்தில் சுன்னி இசுலாமியம் நான்காம் கலீபா மற்றும் சியா இசுலாமியம் முதல் இமாம் அலி(ரலி) அவர்கள், முசுலிம்களின் மிகவும் புனித இடமான காபாவின் உள்ளே பிறந்தார் என நம்பப்படுகிறது.

காலம்
-----

இஸ்லாமிய நாட்காட்டி என்பது ஒரு சந்திர நாட்காட்டி ஆகும். அமாவாசை மற்றும் முதல் பிறை தோன்றும் போது போது சிறிது காலம் வித்தியாசப் பட்டு தொடங்கும். சந்திர ஆண்டு சூரிய ஆண்டை விடக் 11 முதல் 12 நாட்கள் குறைவாக இருப்பதால், ரஜப் மாதம் எல்லா காலப் பருவங்களிலும் மாறிவரும்.

இஸ்லாமிய நிகழ்வுகள்
-------------------

* 01 ரஜப் -ஷியா இஸ்லாமியம் இமாம முகமது அல் பாகிர் பிறந்த நாள்.
* 06 ரஜப் - அஜ்மீர் தர்காவில் அடங்கியுள்ள காஜா முகையதீன் சிஷ்தி அவர்கள் இறந்த நாள்.
* 13 ரஜப் - கலிபா அலீ(ரலி) பிறந்த நாள்.
* 24 ரஜப் - கைபர் போரில் முஸ்லிம்கள் வெற்றி.
* ரஜப், 9 A.H. (October 630) - தபூக் போரில் முஸ்லிம்கள் வெற்றி
* 583 A.H. ( செப்டம்பர் / அக்டோபர் 1187 ) ரஜப் மாதத்தில் சலாகுத்தீன் அவர்களால் ஜெருசலம் கைப்பற்றப்பட்டது.

வெளியிணைப்புகள்
---------------

* மக்கா நாட்காட்டி இணையதளம்

மேற்கோள்கள்
-----------

1. ↑  Gupta, K.R.; Amita Gupta (2006). *Concise encyclopaedia of India, (Volume 1)*. Atlantic Publishers. பக். 193. பன்னாட்டுத் தரப்புத்தக எண்:81-269-0637-5. .
**ரசீத்தல்தீன் தபிப்** என்பவர் ஈரானை ஆண்ட ஈல்கானரசு அரச மரபில் வரலாற்றாசிரியர் மற்றும் மருத்துவராகப் பணிபுரிந்தவர் ஆவார். இவர் அமாதான் என்ற இடத்தை பூர்வீகமாக உடைய பாரசீக யூத குடும்பத்தில் பிறந்தார்.

தனது 30ஆம் வயதின் போது இசுலாம் மதத்திற்கு மாறினார். ஈல்கான் கசனிடம் விசியராக (சக்தி வாய்ந்த ஆலோசகர்) பணியாற்றினார். பின்னர் ச*மி அல்-தவரிக்* நூலை எழுதுமாறு கசன் இவரைப் பணித்தார். இந்நூல் ஈல்கானரசின் காலம் மற்றும் மங்கோலியப் பேரரசின் வரலாற்றைப் பற்றி அறிந்து கொள்ளக் கூடிய மிக முக்கியமான ஒற்றை நூல் வளமாகக் கருதப்படுகிறது. இவர் 1316ஆம் ஆண்டு வரை தனது விசியர் பதவியில் தொடர்ந்தார்.

ஈல்கானரசின் அரசனான ஒல்சைடுவுக்கு விடம் வைத்ததாகக் குற்றம் சாட்டப்பட்ட இவர் 1318இல் கொல்லப்பட்டார்.

வரலாற்றாளர் மோரிசு ரொசபி ரசீத்தல்தீனை "விவாதத்திற்குரிய வகையிலே மங்கோலிய ஆட்சியின்போது பாரசீகர்கத்தில் இருந்த மிகப் புகழ் பெற்ற நபர்" என்று குறிப்பிடுகிறார். இவர் தொடர்ந்து பல நூல்களை எழுதினார். தப்ரீசு நகரத்தில் ரப்-இ ரசீதி என்ற கல்வி நிறுவனத்தை நிறுவினார்.

வாழ்க்கை
--------

ரசீத்தல்தீனின் *சமி அல்-தவரிக்* நூலில் சித்தரிக்கப்பட்டுள்ள மங்கோலிய வீரர்கள், 1305-1306.
ரசீத்தல்தீன், அமாதான் நகரத்திலுள்ள பாரசீக இயூத குடும்பத்தில் பிறந்தார். இது தற்போதைய அமாதான் மாகாணத்தில் உள்ளது. இவரது தாத்தா ஈல்கானரசை நிறுவிய ஆட்சியாளரான குலாகு கானின் அவையில் ஒரு உறுப்பினராகப் பணியாற்றினார். ரசீத்தல்தீனின் தந்தை அவையில் ஒரு மருந்துத் தயாரிப்பாளராகப் பணியாற்றினார். இவர் தனது 30வது வயதின் போது இசுலாம் மதத்திற்கு மாறினார்.

ரசீத் ஒரு மருத்துவராக பயிற்சி செய்தார். குலாகுவின் மகனான அபகா கானின் ஆட்சியின் போது இவர் சேவை செய்ய ஆரம்பித்தார். கசுவினுக்கு அருகிலுள்ள சுல்தானியேவில், ஈல்கானரசு அவையில் பெரிய விசியராக இவர் பதவிக்கு உயர்ந்தார். இவர் விசியர் மற்றும் மருத்துவராக ஈல்கானரசுப் பேரரசர்களான கசன் மற்றும் ஒல்சைடு ஆகியோரின் கீழ் சேவை செய்தார். அபு சயத் பகதூர் கானின் ஆட்சியின் போது இவர் அரசவைச் சூழ்ச்சிகளில் மாட்டிக் கொண்டார். அங்கிருந்த அமைச்சர்கள் இவரது 70வது வயதின் போது இவருக்கு மரண தண்டனை வாங்கிக் கொடுத்தனர். இவரது மகன், கியாசல்தீன் இபின் ரசீத்தல்தீன் இவருக்குப் பிறகு சிறிது காலத்திற்கு விசியராகப் பணியாற்றினார்.

உசாத்துணை
---------

1. ↑  "Rashid ad-Din". *Encyclopædia Britannica*. 2007. Encyclopædia Britannica Online. Accessed 11 April 2007.
2. 1 2  Morgan, D.O. (1994). "Rāshid Al-Dīn Tabīb". *Encyclopaedia of Islam* (2nd) **8**.  Brill Academic Publishers. 145–148. ISBN 9004098348.
3. ↑  *Genghis Khan: World Conqueror?* Introduction by Morris Rossabi
4. ↑  George Lane, *Genghis Khan and Mongol Rule,*Hackett Publishing , 2009 p.121.
**இதயவறை அகச்சவ்வு அழற்சி** (**Endocarditis**) இதயத்தின் மிக உட்புற அடுக்கான இதயவறை அகச்சவ்வில் ஏற்படும் அழற்சி. இது வழமையாக இதய அடைப்பிதழ்களையும் உள்ளடக்கும். தவிரவும் இந்த அழற்சி இதயவறை பிரிசுவர், இதயவாயிற் நாண்கள், இதய உள்ளுறை, அல்லது இதயத்தினுள் பொருத்தப்பட்டுள்ள கருவிகளின் மேற்புறப் பரப்பில் ஏற்படலாம். இதய அகச்சவ்வு அழற்சி புண்களாக காணப்படும். *தாவரத் தொகுதி* எனக் குறிப்பிடப்படும் இவை குருதிச் சிறுதட்டுக்கள்கள், பைபிரின், நுண் நுண்ணுயிர் கூட்டம், மிகக்குறைவான அழற்சி விளைவிக்கும் அணுக்களாலானவை. கடிய இதயவறை அகச்சவு அழற்சி தொற்றில் இத்தாவரத் தொகுதியின் மையத்தில் நுண்மணிப்புத்து அணுக்கள் இருக்கும்; இவை நார்த்தன்மையுடனோ சுண்ணகக் கடினத்துடனோ இருக்கலாம்.

இதயவறை அகச்சவ்வு அழற்சியை வெவ்வேறு விதங்களில் பகுக்கலாம். எளிமையான பகுப்பு காரணத்தைக் கொண்டமையும்: நுண்ணுயிரி நோயின் காரணமா அல்லவா என்பதைப் பொறுத்து *தொற்று* அல்லது *தொற்றல்லாதது*. எவ்வாறாயினும், நோய் கண்டறிதல் மின்னொலி இதய வரைவி, குருதி வளர்சோதனை போன்ற ஆய்வகச் சோதனைகளின் அடிப்படையில் மேற்கொள்ளப்படுகிறது. 

இதன் உணர்குறிகளாக சுரம், குளிர், வேர்த்தல், சோர்வு, பலவீனம், பசியின்மை, எடை இழப்பு, மண்ணீரல் உருப்பெருக்கம், சளிக்காய்ச்சலை ஒத்த உணர்வு, இதய முணுமுணுப்பு, இதயத் திறனிழப்பு, குருதி ஒழுக்கு (சருமத்தில் சிவப்பு புள்ளிகள்), ஓசுலரின் கணுக்கள் (கால்களிலும் கைகளிலும் காணப்படும் சருமத்தடி முடிச்சுகள்), ஜேன்வே காயங்கள் (உள்ளங்கையிலும் பாதங்களின் கீழும் காணப்படும் முடிச்சு காயங்கள்), மற்றும் ரோத்தின் புள்ளிகள் (கண்திரையில் இரத்தக்கசிவு).

மேற்கோள்கள்
-----------

1. ↑   *Harrison's Principles of Internal Medicine*. McGraw-Hill. May 2005. பக். 731–40. பன்னாட்டுத் தரப்புத்தக எண்:978-0-07-139140-5. இணையக் கணினி நூலக மையம்:54501403.
2. ↑   *Robbins Basic Pathology* (8th ). Saunders/Elsevier. 2007. பக். 406–8. பன்னாட்டுத் தரப்புத்தக எண்:978-1-4160-2973-1. .

மேலும் படிக்க
-------------

* "Value and limitations of the von Reyn, Duke, and modified Duke criteria for the diagnosis of infective endocarditis in children". *Pediatrics* **112** (6 Pt 1): e467–e471. 2003. doi:10.1542/peds.112.6.e467. பப்மெட்:14654647.. பார்த்த நாள்: 2021-10-11.
* "Cardiac conduction abnormalities in endocarditis defined by the Duke criteria". *American Heart Journal* **142** (2): 280–5. 2001. doi:10.1067/mhj.2001.116964. பப்மெட்:11479467. .

வெளி இணைப்புகள்
---------------

* இதயவறை அகச்சவ்வு அழற்சி குர்லியில்

|  |  |
| --- | --- |
|  | Scholia has a *topic* profile for ***இதயவறை அகச்சவ்வு அழற்சி***. |
சிறிய ஈரமில்பனிக்கட்டிகள் காற்றில் பதங்கமாகும் படிமம்
 ஈரமில்பனிக்கட்டியின் படிக அமைப்பு
**ஈரமில்பனிக்கட்டி** (Dry ice) என்பது கார்பன்-டை-ஆக்சைடின் திடவடிவம் ஆகும். இது *உலர் பனிக்கட்டி* என்றும் வேதியியலில் *கரியமில வாகேகட்டி* என்றும் அழைக்கப்படும். இது குளிர்விப்பானாக அதிகம் பயன்படுத்தப்படுகிறது. இதை நீரில் கரைக்கும் போது கார்போனிக் அமிலத்தை உருவாக்குவதன் மூலம் நீரின் pH மதிப்பைக் குறைக்கிறது. இதன் நன்மைகளில் ஒன்று இது நீரின் பனிக்கட்டியை விட குறைந்த வெப்பநிலையை உடையது. மேலும் இவை எச்சங்களை விட்டுச் செல்வதில்லை. இயந்திர குளிரேற்றல் (refrigeration) பயன்படுத்த முடியாத இடங்களில் இந்த பனிக்கட்டி உணவுகளைப் பாதுகாக்க உதவும்.

ஈரமில்பனிக்கட்டி புவி அழுத்தத்தில் −78.5 °C (−109.3 °F) பதங்கமாகத் தொடங்கும்.  

(பதங்கமாதல் என்பது, ஒரு தனிமம் அல்லது சேர்வை (compound), திண்ம நிலையிலிருந்து, நீர்ம நிலைக்குச் (திரவ நிலை) செல்லாமல் நேரடியாகவே வளிம நிலைக்குச் (வாயு நிலை) செல்வதாகும்).  

இந்த அதித குளிர்தன்மையினால் ஈரமில்பனிக்கட்டியை வெறும் கையால் கையாளுவது ஆபத்தானது. இது பொதுவாக நச்சுத்தன்மை கொண்டிருப்பதில்லை. இது பதங்கமாகும் போது மூடப்பட்ட இடத்திலிருந்தால் அதனால் உடலில் அதிகரியம் (hypercarbia) ஏற்படலாம் (உடலில் கார்பன்-டை-ஆக்சைடு அதிகரித்தல்).

மேற்கோள்கள்
-----------

1. ↑  Yaws 2001, ப. 125